CELEX: 32011D0258
Language: et
Date: 2011-04-27 00:00:00
Title: 2011/258/EL: Komisjoni rakendusotsus, 27. aprill 2011 , millega muudetakse otsust 89/471/EMÜ Saksamaal kasutatavate searümpade liigitusmeetodite kinnitamise kohta (teatavaks tehtud numbri K(2011) 2709 all)

29.4.2011   
            
            
               ET
            
            
               Euroopa Liidu Teataja
            
            
               L 110/29
            
         KOMISJONI RAKENDUSOTSUS,
   27. aprill 2011,
   millega muudetakse otsust 89/471/EMÜ Saksamaal kasutatavate searümpade liigitusmeetodite kinnitamise kohta
   (teatavaks tehtud numbri K(2011) 2709 all)
   (ainult saksakeelne tekst on autentne)
   (2011/258/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 89/471/EMÜ (2) kinnitati mitme meetodi kasutamine Saksamaal searümpade liigitamiseks.
            
         
               (2)
            
            
               Saksamaa on seisukohal, et riikliku valemi ajakohastamine on tingimata vajalik selleks, et võtta arvesse viimase 15 aasta jooksul toimunud aretustööd. Viimati ajakohastati liigitusseadme tailihasisalduse võrrandit ja liigitusmeetodit „Zwei-Punkt-Meßverfahren” (ZP) 1995. aastal.
            
         
               (3)
            
            
               Saksamaa on taotlenud komisjonilt luba asendada searümpade liigitusmeetodites „General Electric Logiq 200pro”, „Autofom I” ja „Zwei-Punkt-Meßverfahren” (ZP) kasutatavad valemid ning kinnitada kaks uut searümpade liigitusmeetodit oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ette nähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Saksamaal kõnealuseid liigitusmeetodeid kasutada.
            
         
               (5)
            
            
               Otsust 89/471/EMÜ tuleks seega vastavalt muuta.
            
         
               (6)
            
            
               Pidades silmas tehnilisi tingimusi uute seadmete ja uute võrrandite rakendamisel, tuleks käesoleva otsuse alusel lubatud searümpade liigitusmeetodeid kohaldada alates 4. oktoobrist 2011.
            
         
               (7)
            
            
               Seadme või liigitusmeetodite muutmine tohiks olla lubatud üksnes juhul, kui see on selgesõnaliselt lubatud komisjoni otsusega.
            
         
               (8)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 89/471/EMÜ muudetakse järgmiselt.
   
               1)
            
            
               Artikkel 1a asendatakse järgmisega:
               „Artikkel 1a
               Erandina artikli 1 lõigetest 2 ja 3 lubatakse Saksamaal vastavalt määruse (EÜ) nr 1234/2007 (4) V lisa punkti B.IV alapunktile 1 kasutada searümpade liigitamiseks järgmisi meetodeid:
               
                           —
                        
                        
                           seade „Autofom I” ja sellega seotud hindamismeetodid, mille üksikasjad on esitatud lisa III osas;
                        
                     
                           —
                        
                        
                           seade „Autofom III” ja sellega seotud hindamismeetodid, mille üksikasjad on esitatud lisa IV osas;
                        
                     
                           —
                        
                        
                           seade „CSB Image Meater” ja sellega seotud hindamismeetodid, mille üksikasjad on esitatud lisa V osas.
                        
                     
         
               2)
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolevat otsust kohaldatakse alates 4. oktoobrist 2011.
   Artikkel 3
   Käesolev otsus on adresseeritud Saksamaa Liitvabariigile.
   
      Brüssel, 27. aprill 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  EÜT L 233, 10.8.1989, lk 30.
   
      (3)  ELT L 337, 16.12.2008, lk 3.
   
      (4)  ELT L 299, 16.11.2007, lk 1.”
   
      LISA
      Otsuse 89/471/EMÜ lisa muudetakse järgmiselt.
      
                  1)
               
               
                  I osas (Ultrasonic Scanner GE Logiq 200pro) asendatakse punkt 2 järgmisega:
                  
                              „2.
                           
                           
                              Rümba tailihasisaldus arvutatakse järgmise valemiga:
                              LMP = 60,98501 – 0,85831•x1 + 0,16449•x2
                              
                              kus:
                              
                                          LMP
                                       
                                       
                                          =
                                       
                                       
                                          rümba hinnanguline tailihasisaldus protsentides,
                                       
                                    
                                          x1
                                          
                                       
                                       
                                          =
                                       
                                       
                                          seljapeki (sealhulgas kamara) paksus millimeetrites, mõõdetuna 7 cm poolitatud rümba keskjoonest, teise ja kolmanda viimase roide vahelt,
                                       
                                    
                                          x2
                                          
                                       
                                       
                                          =
                                       
                                       
                                          seljalihase paksus millimeetrites, mõõdetuna samal ajal ja samas kohas kui x1.
                                       
                                    Valem kehtib 50–120 kilogrammi kaaluvate rümpade puhul.”
                           
                        
            
                  2)
               
               
                  II osas (Zwei-Punkt-Meßverfahren (ZP)) asendatakse punkt 2 järgmisega:
                  
                              „2.
                           
                           
                              Rümba tailihasisaldus arvutatakse järgmise valemiga:
                              LMP = 58,10122 – 0,56495•F + 0,13199•M
                              kus:
                              
                                          LMP =
                                       
                                       
                                          tailiha arvestuslik protsendimäär rümbas,
                                       
                                    
                                          F –
                                       
                                       
                                          pekimõõt, keskset tuharalihast (Musculus glutaeus medius) katva nähtava peki (sealhulgas kamar) vähim paksus millimeetrites mõõdetuna poolitatud rümba keskjoonel,
                                       
                                    
                                          M –
                                       
                                       
                                          lihase mõõt, mõõdetuna millimeetrites lühimat ühendusjoont pidi keskse tuharalihase (Musculus glutaeus medius) eesmise (koljupoolse) otsa ja selgrookanali ülemise (selgmise) seina vahel.
                                       
                                    Käesolev valem kehtib 50–120 kg kaaluvate rümpade puhul.”
                           
                        
            
                  3)
               
               
                  III osa (Fully automatic ultrasonic carcase grading (Autofom)) asendatakse järgmisega:
                  „III   OSA
                  
                  
                     Autofom I
                  
                  
                              1.
                           
                           
                              Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Autofom I”.
                           
                        
                              2.
                           
                           
                              Seade on varustatud 16 ultrahelianduriga (Carometec A/S), mis töötavad sagedusel 2 MHz ja millevaheline mõõteulatus on 25 mm.
                              Ultrahelimõõtmistega saadakse seljapeki ja lihase paksus ning nendega seotud näitajad.
                              Mõõtmistulemused teisendatakse arvuti abil arvestuslikuks tailihaprotsendiks.
                           
                        
                              3.
                           
                           
                              Rümpade tailihasisaldus arvutatakse 31 muutuja alusel järgmise valemiga:
                              LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              kus:
                              
                                           
                                       
                                       
                                          LMP = tailiha arvestuslik protsendimäär rümbas,
                                       
                                    
                                           
                                       
                                       
                                          IP001, IP002, IP007…IP122 on seadmega Autofom I mõõdetavad muutujad.
                                       
                                    
                        
                              4.
                           
                           
                              Rümpade tailihasisaldust võib ka arvutada 3 t-väärtuste (peamise koostisaine muutujad) alusel järgmise valemiga:
                              LMP = 58,31148999 + 1,16880438•T1 + 0,66490881•T2 + 0,60981266•T3
                              kus:
                              
                                          LMP
                                       
                                       
                                          =
                                       
                                       
                                          tailiha arvestuslik protsendimäär rümbas,
                                       
                                    
                                          T1, T2, T3
                                       
                                       
                                          =
                                       
                                       
                                          lõikes 3 osutatud 31 muutuja alusel arvutatud peamise koostisaine muutujad.
                                       
                                    
                        
                              5.
                           
                           
                              Mõõtepunkte ja vastavat statistilist meetodit on kirjeldatud määruse (EÜ) nr 1249/2008 (1) artikli 23 lõike 4 kohaselt Saksamaa poolt komisjonile esitatud protokolli II osas.
                              Käesolev valem kehtib 50–120 kg kaaluvate rümpade puhul.
                           
                        
            
                  4)
               
               
                  Lisatakse IV ja V osa:
                  „IV   OSA
                  
                  
                     Autofom III
                  
                  
                              1.
                           
                           
                              Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Autofom III”.
                           
                        
                              2.
                           
                           
                              Seade on varustatud 16 ultrahelianduriga (Carometec A/S), mis töötavad sagedusel 2 MHz ja millevaheline mõõteulatus on 25 mm.
                              Ultrahelimõõtmistega saadakse seljapeki ja lihase paksus ning nendega seotud näitajad.
                              Mõõtmistulemused teisendatakse arvuti abil arvestuslikuks tailihaprotsendiks.
                           
                        
                              3.
                           
                           
                              Rümpade tailihasisaldus arvutatakse 5 muutuja alusel järgmise valemiga:
                              LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              kus:
                              
                                          LMP =
                                       
                                       
                                          tailiha arvestuslik protsendimäär rümbas,
                                       
                                    
                                          R2P2 –
                                       
                                       
                                          nahata peki kahe mõõdu kaalutud keskmine (mm), kaalutud vastavalt 2/3 ja 1/3,
                                       
                                    
                                          R2P6 –
                                       
                                       
                                          peki kahe vähima mõõdu kaalutud keskmine (mm), kaalutud vastavalt 2/3 ja 1/3,
                                       
                                    
                                          R2P10 –
                                       
                                       
                                          ristlõike peki vähim mõõt (mm),
                                       
                                    
                                          R2P13 –
                                       
                                       
                                          rümba suuruse alghinnang,
                                       
                                    
                                          R3P5 –
                                       
                                       
                                          lihase suurim mõõt (roide suurim positsioon miinus peki vähim positsioon, teisendatud millimeetriteks).
                                       
                                    
                        
                              4.
                           
                           
                              Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Saksamaa poolt komisjonile esitatud protokolli II osas.
                              Käesolev valem kehtib 50–120 kg kaaluvate rümpade puhul.
                           
                        
                     V   OSA
                  
                  
                     CSB Image Meater
                  
                  
                              1.
                           
                           
                              Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „CSB Image-Meater”.
                           
                        
                              2.
                           
                           
                              Seade CSB Image-Meater koosneb videokaamerast ja arvutist, mis on varustatud pildianalüüsi kaardiga, ekraaniga, printeriga, juhtmehhanismiga, mõõtemehhanismiga ja liidestega. 3 Image-Meater kõik muutujad mõõdetakse rümba tagaosa reietüki poolitusjoonel (keskse tuharalihase Musculus gluteus medius ümber).
                              Mõõtmistulemused teisendatakse arvuti abil arvestuslikuks tailihaprotsendiks.
                           
                        
                              3.
                           
                           
                              Rümba tailihasisaldus arvutatakse järgmise valemiga:
                              LMP = 68,06616 – 0,45829•MS + 0,11278•MF – 0,25545•WL
                              kus:
                              
                                          LMP =
                                       
                                       
                                          tailiha arvestuslik protsendimäär rümbas,
                                       
                                    
                                          MS –
                                       
                                       
                                          peki keskmine (selgmine) mõõt millimeetrites keskse tuharalihase (Musculus gluteus medius) kohal,
                                       
                                    
                                          MF –
                                       
                                       
                                          lihase keskmine mõõt millimeetrites piki keskset tuharalihast (Musculus gluteus medius),
                                       
                                    
                                          WL –
                                       
                                       
                                          nelja nimmelüli keskmine pikkus mõõdetuna kesksest tuharalihasest (Musculus gluteus medius) kolju pool.
                                       
                                    
                        
                              4.
                           
                           
                              Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Saksamaa poolt komisjonile esitatud protokolli II osas.
                              Käesolev valem kehtib 50–120 kg kaaluvate rümpade puhul.”
                           
                        
            
         (1)  ELT L 337, 16.12.2008, lk 3.”